**2019 M. TAKTILINIŲ KNYGŲ KONKURSO**

**„TYPHLO & TACTUS“ TAISYKLĖS**

2019 metų konkursas vyksta Belgijoje

Knygas prašome siųsti adresu ONA – Oeuvre Nationale des Aveugles, Sandrine Pironet,

Bel Boulevard de la Woluwe 34 bte 1, 1200 Bruxelles

Tel. 0032 241 65 68

El. p. bibliotheque@ona.be

[www.ona.be](http://www.ona.be)

**1 straipsnis**

Šiam konkursui pristatytos knygos skiriamos akliems arba silpnaregiams vaikams iki 12 metų.

**2 straipsnis**

Konkursui pristatyta knyga gali būti jūsų pačių kūrinys, tada jos tekstui ir iliustracijoms autorių teisės taikomos nebus. Yra ir kita galimybė: sukurti pagal leidyklos reginčiųjų raštu išleistą knygą – šiuo atveju turėsite pateikti leidyklos sutikimą kurti taktilinę knygos versiją ir platinti ją keliose valstybėse. Trečia galimybė – kurti liečiamąją knygą pagal liaudies pasaką arba kitokią visuomenei viešai prieinamą istoriją. Tekstą prašome išversti į prancūzų ir anglų kalbas. Prizines vietas užėmusios knygos bus apdovanotos piniginiais ir daiktiniais prizais. Pirmąją vietą laimėjusi knyga pateks į Tarptautinio liečiamųjų iliustruotų knygų muziejaus (iMoTiB), esančio Dižone, Prancūzijoje, fondą.

**Visais paminėtais atvejais visos konkursui pristatytos knygos turi būti padarytos iki galo, išbaigtos.**

**3 straipsnis**

Visos konkursui teikiamos knygos turėtų būti pagamintos pakankamai kokybiškai (įskaitant įrišimą, spausdinimo kokybę ir iliustracijų pritvirtinimą). Būtina atsižvelgti į šiuos dalykus:

**1.** **Liečiamoji (reljefinė) iliustracija**

Iliustracijos gali būti iškirptos ir priklijuotos, terminiu būdu pagamintos iš plastiko arba padaryti reljefiniai įspaudai. Iš audinio pasiūtos knygos taip pat tinka šiam konkursui.

**2.** **Tekstas**

Jei knygoje yra tekstas, jo šriftas turi būti aiškus, stambus (ne mažesnis nei 16 pt dydžio) ir išspausdintas Brailio raštu.

**3.** **Įrišimas**

Įrišimas turi būti toks, kad knygą būtų galima laisvai atversti, kad kiekvienas puslapis gulėtų horizontaliai – tokia padėtis būtina knygą skaitant pirštais.

**4.** **Spalvos ir kontrastas**

Turi būti naudojamos ryškios, kontrastingos spalvos, siekiant skatinti silpnai matančius vaikus naudoti regą.

**5.** **Stilius**:

Istorija turi būti parašyta aiškiai, be gramatikos klaidų.

**6.** **Knygos dydis**

Knygų dydžiui apribojimų nėra, tačiau ją vaikams turi būti nesunku vartyti ir išlaikyti rankose.

**4 straipsnis**

Konkursui siųskite tik tas knygas, su kuriomis yra susipažinę ir gerai įvertinę jūsų šalies sutrikusios regos vaikai ir specialistai.

**5 straipsnis**

„Typhlo & Tactus“ konkurse gali dalyvauti knygų kūrėjai tik iš tų valstybių, kurių organizacijos yra sudariusios sutartį su šio tarptautinio konkurso organizatoriumi „Les Doigts Qui Rêvent“, kontaktinis asmuo – Philippe Claudet (*philippe.claudet@wanadoo.fr*)*.* (**Lietuvoje šią sutartį yra sudariusi Lietuvos aklųjų biblioteka** – vert. past).

**6 straipsnis:**

Konkurse dalyvaujančios valstybės gali pristatyti ne daugiau kaip po penkias knygas. Knygų atranką kiekvienoje valstybėje atlieka už konkursą atsakinga organizacija, kuri ir atrenka penkias geriausias knygas.

**7 straipsnis**

Terminai

Autoriai savo knygas turi atsiųsti iki datos, kurią nustato konkurso organizatoriai kiekvienoje konkrečioje valstybėje.

**Konkurso dalyvių iš Lietuvos knygas prašome pristatyti iki 2019 m. rugpjūčio 15 d. Lietuvos aklųjų bibliotekos Tiflotyros skaityklai (Skroblų g. 10, Vilnius, LT-03142, 202 kab.), kontaktinis asmuo – Audronė Gendvilienė (****a.gendviliene@labiblioteka.lt****).**

Atrinktos knygos į tarptautinį konkursą turi būti išsiųstos iki 2019 m. rugsėjo 15 d. 2019 m. konkursas vyks Belgijoje, jį rengia organizacija „ONA National Work of the Blind“, kontaktinis asmuo – Sandrine Pironet.

**8 straipsnis**

Tarptautinė vertinimo komisija, sudaryta iš „Typhlo & Tactus“ narių ir steigėjų iš Europos šalių (Prancūzijos, Belgijos, Suomijos, Italijos, Nyderlandų, Lenkijos, Čekijos Respublikos, Jungtinės Karalystės), susirinks ir iš visų pristatytų knygų išrinks geriausias. Kad vertinti būtų paprasčiau, tarptautinį konkursą rengianti organizacija į vertinimo komisiją gali pakviesti regos negalią turinčių žmonių, tačiau šie balsuoti negalės.

**9 straipsnis**

Tarptautinės vertinimo komisijos sudėtis

Kiekvienai valstybei komisijoje atstovauja po vieną asmenį, kuris vertins pristatytas knygas. Kiti iš šių valstybių atvykę asmenys negalės nei patarti, nei balsuoti. Į vertinimo komisijos kabinetą pašaliniams įeiti leidžiama nebus (išskyrus konsultantą techniniais klausimais Pietro Vecchiarelli ir „Typhlo & Tactus“ įkūrėją Philippe Claudet, bet jie balsuoti negalės).

**10 straipsnis**

Tarptautinės vertinimo komisijos pirmininkė yra atsakinga už sklandų komisijos darbą konkurso metu. Ji turi teisę nutraukti bet kokią veiklą, trukdančią sklandžiam konkurso vertinimo komisijos darbui. Susiklosčius „ex aequo“ aplinkybėms, pirmininkė turės priimti sprendimą atsižvelgdama į padėties aplinkybes. Pietro Vecchiarelli padės pirmininkei atlikti savo pareigas ir veiks kaip patarėjas. Jis balsuoti negalės.

**11 straipsnis**

Tarptautinės vertinimo komisijos nariai vertindami privalo dalyvauti nuo pat komisijos darbo pradžios pirmąją konkurso dieną ir nepalikti savo vietos tol, kol pirmininkė nepaskelbs pertraukos. Jokio dalinis dalyvavimas toleruojamas nebus. Komisijai balsuojant bus atmetama viena knyga po kitos, o nugalėtoja bus pripažinta daugiausia balsų surinkusi knyga.

**12 straipsnis**

Vertinimo komisijos nariai išrinks tris geriausias knygas, taip pat kiekvienas komisijos narys iš visų pristatytų knygų pasirinks sau labiausiai patikusią.

**13 straipsnis**

Tarptautinės vertinimo komisijos pirmininkė rezultatus praneš paskutinę komisijos darbo dieną. Rezultatai bus paskelbti „Typhlo & Tactus“ interneto svetainėje. Konkurso nugalėtojui bus įteiktas prizas ir piniginis čekis (jo sumą atskirai nustato kiekviena konkurse dalyvaujanti valstybė).

**14 straipsnis**

Paskelbus konkurso rezultatus, visos knygos per mėnesį bus grąžintos atskirose valstybėse konkursą padėjusioms surengti organizacijoms. Grąžinta nebus tik pirmąją vietą pelniusi knyga: **ji papildys Tarptautinio liečiamųjų iliustruotų knygų muziejaus („iMoTiB“), esančio Dižone, Prancūzijoje, „Typhlo & Tactus“ knygų fondą.**

Bus sukurtas plakatas su konkursui pateiktų knygų nuotraukomis. Plakatai bus išsiųsti konkurse dalyvaujančioms šalims. Apdovanojimus pelniusias knygos bus galima pamatyti „Typhlo & Tactus“ internetosvetainėje.

**15 straipsnis**

Prie kiekvienos knygos būtina pridėti:

1) Užpildytą paraiškos anketą.

2) Popieriuje išspausdintą visą knygos tekstą originalo kalba su vertimu į prancūzų ir anglų kalbas, jei originalo kalba nėra viena iš šių.

3) Jei konkurse dalyvaujanti liečiamoji knyga parengta pagal komerciniais tikslais išleistą knygą reginčiųjų raštu, būtina pridėti originalaus leidinio leidėjo sutikimą adaptuoti knygą.

**16 straipsnis**

Konkursui „Typhlo & Tactus“ antrą kartą tų pačių knygų teikti negalima.

**17 straipsnis**

„Typhlo & Tactus“ grupė pasilieka teisę keisti arba papildyti bet kurią iš šių taisyklių, taip pat atšaukti arba atidėti konkursą. „Typhlo & Tactus“ grupė šį konkursą organizuoja nesiekdama pelno ir nėra atsakinga už jokį jo aspektą. Pabrėžtina, kad grupė nėra atsakinga už jokias dalyvių patirtas išlaidas, kurios jokiomis aplinkybėmis grąžinamos nebus.

**18 straipsnis**

Dalyvavimas konkurse traktuojamas kaip sutikimas su visomis konkurso taisyklėmis.

**19 straipsnis**

Konkursą organizuojanti organizacija neprisiima jokios atsakomybės už konkurso metu arba siunčiant pradingusias ar apgadintas knygas.

**20 straipsnis**

Likus penkiolikai dienų iki tarptautinio konkurso pradžios kiekvienos šalies atstovai organizatoriams turi atsiųsti du dokumentus: knygų sąrašą ir komisijos narių sąrašą. Negavus šių dokumentų, knygos konkurse dalyvauti negalės.

**Atkreipkite dėmesį!**

Prašome kruopščiai įvynioti knygas, kad jos į konkursą patektų neapgadintos.

Knygas išsiųskite iš anksto, kad organizatoriai jas gautų iki nurodytos datos, ir nepamirškite pridėti:

1) Užpildytos paraiškos formos, kurioje nurodykite adresą, kur grąžinti knygą **(Lietuvos aklųjų biblioteka, Skroblų g. 10, LT-03142, Vilnius, Lietuva)**

2) Popieriuje išspausdinto viso knygos teksto originalo kalba su vertimu į prancūzų ir anglų kalbas, jei originalo kalba nėra viena iš šių.

3) Raštiško leidyklos sutikimo, jei konkurse dalyvaujanti liečiamoji knyga parengta pagal komerciniais tikslais išleistą knygą reginčiųjų raštu.

Linkime sėkmės ir dėkojame už dalyvavimą!

Les Doigts Qui Rêvent

Typhlo & Tactus

11bis rue des Novalles, BP93

21240 Talant

France

Philippe Claudet (Konkurso „Typhlo & Tactus“ sumanytojas)

[www.tactus.org](http://www.tactus.org)